VIDES KONSULTATĪVĀ PADOME

Nodibinājumi: „Latvijas Dabas fonds”, „Vides Izglītības fonds”, „Pasaules Dabas fonds”, „Ķemeru Nacionālā parka fonds”, “Teiču dabas fonds”, biedrības: „Latvijas Ornitoloģijas biedrība”, „Vides fakti”, „Vides aizsardzības klubs”, „Latvijas Makšķernieku asociācija”, „Latvijas ezeri”, „Zaļā brīvība”, „Ekodizaina kompetences centrs”, „Latvijas Botāniķu biedrība, „Cleantech Latvia”, „Latvijas Atkritumu saimniecības asociācija”, „Baltijas krasti”, „Zero Waste Latvija”, „Latvijas Vides pārvaldības asociācija”, „ Ezeru un purvu izpētes centrs”, ” Latvijas Biškopības biedrība”, un biedrība „Baltijas Vides forums”.

**Rīga, Peldu iela 26/28, LV-1494**

07.02.2022.

Nr.1-6.

**Valsts vides dienesta**

**Latgales reģionālajai vides pārvaldei**

**latgale@vvd.gov.lv**

**Vides aizsardzības un reģionālās attīstības ministrijai**

pasts@varam.gov.lv

**Valsts vides dienestam**

pasts@vvd.gov.lv

*Par sadarbību Latvijas Atveseļošanas un noturības mehānisma plānā paredzēto pretplūdu pasākumu ietekmes uz vidi izvērtēšanā*

Vides konsultatīvās padomes (turpmāk – VKP) organizācijas un attiecīgās vides, dabas un klimata jomas eksperti izskata Latvijas Atveseļošanas un noturības mehānisma plānā paredzēto investīciju projektu atbilstību plānoto klimata un vides mērķu sasniegšanai. Latvijas Atveseļošanas un noturības mehānisma plānā noteikts, ka “(238) Plānoto investīciju mērķis ir stimulēt pielāgošanās klimata pārmaiņu pasākumus atbilstoši nacionālajām programmām, mazinot riskus visām uzņēmējdarbības formām applūstošajās teritorijās. Pretplūdu aizsardzība pasākumi, kas veikti klimata pārmaiņu seku mazināšanai, nekaitēs ekosistēmām un bioloģiskajai daudzveidībai.”

Saskaņā ar mūsu rīcībā esošo informāciju Latvijas Atveseļošanas un noturības mehānisma plānā paredzēto pretplūdu pasākumu īstenošana paredzēta arī vairākos objektos, kas atrodas “Lubāna mitrāja” dabas liegumā vai robežojas ar to:

* Dziļaunes poldera aizsargdambis D-1 Balvu novadā
* Valsts nozīmes ūdensnoteka Īdeņas kanāls
* Lubāna ezera Austrumu dambis D-1 Rēzeknes novadā,
* Maltas un Rēzeknes pārrakuma aizsargdambis D-2 Rēzeknes novadā,
* Pededzes kanāla aizsargdambis Lubānas novadā,
* Rēzeknes kreisā krasta dambis D-1 Rēzeknes novadā,
* Valsts nozīmes ūdensnoteka Vecmalta.

Publiski pieejamā informācija liecina, ka Valsts nozīmes ūdensnoteku Īdeņas kanāla un Vecmalta atjaunošanai veikts sākotnējais ietekmes uz vidi izvērtējums un 26.04.2018. pieņemts lēmums Nr. RE18SI0003 nepiemērot ietekmes uz vidi novērtējumu, kā arī izsniegti tehniskie noteikumi Nr. RE18TN0055 ar grozījumiem RE20VL0016 un publicēti Valsts vides dienesta tīmekļa vietnē. Lai varētu izvērtētu plānoto darbu apjomu, projekta atbilstību Atveseļošanas un noturības mehānismā noteiktajam principam “Nenodarīt būtisku kaitējumu” (“Do Not Significant Harm”), kā arī projektā iekļaujamos risinājumus ietekmes uz vidi mazināšanai, lūdzam atsūtīt Latgales reģionālās vides pārvaldes rīcībā esošo materiālu kopijas, kas attiecas uz Īdeņas kanāla un Vecmaltas atjaunošanu:

1. darbības pieteikumu un ar to saistīto papildus sniegto informāciju, piemēram, ekspertu atzinumus utm.
2. citus ekspertu atzinumus, ja tādi izmantoti darbības izvērtēšanai,
3. Rēzeknes reģionālās vides pārvaldes veikto sākotnējo izvērtējumu,
4. lēmumu Nr. RE18SI0003 par ietekmes uz vidi novērtējuma nepiemērošanu.

Lūdzam informēt VKP, ja pārvaldē tiek pieteikta arī citu Lubāna mitrāja dabas liegumā vai citās Natura 2000 teritorijās esošo valsts nozīmes ūdensnoteku un dambju atjaunošana vai pārbūve.

Papildus vēršam uzmanību, ka tehniskajos noteikumos būtu iekļaujamas arī prasības, kas novērš invazīvo augu sugu izplatīšanos veiktās darbības rezultātā, kā arī mazina šo sugu sastopamību veiktās darbības vietā.

Rosinām izvērtēt iespēju Valsts vides dienesta tīmekļa vietnē publicēt arī sākotnējos ietekmes uz vides izvērtējumus un tehnisko noteikumu sagatavošanai izmantotos ekspertu atzinumus, lai tie būtu sabiedrībai pieejami bez speciāla rakstveida pieprasījuma.

Ar cieņu

Juris Jātnieks

Vides konsultatīvās padomes priekšsētājs

Sagatavoja:

L. Eņģele, lelde.engele@inbox.lv, t.26102617

J. Sprūds, janis.spruds@ezeri.lv

R. Ratfelders, rolands@zalabriviba.lv

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU